钦定古今图书集成/理学汇编/字学典/第105卷 > 鱼又元
## 钦定古今图书集成/理学汇编/字学典/第105卷 > 鱼又元

按《宣和书谱》：“道士鱼又元，华阳人。工行书，得王羲之
笔意，而清劲不随世俗之习，飘然有仙风道骨，可以
想见其人。与崇道大师书，作字吐辞，颇类世闲所传
武仙童书。其论四行，殊有旨趣，而其一曰‘勤洁’”，二曰
“严正”，三曰“定慧”，四曰“仁慈”，非深造自得，何足知此？宜
笔端得晋人之高风。今御府所藏行书一上，崇道师
书。